પાટણ જીલ્લા પંચાયતમાં હિસાબી શાખા દ્વારા સંચાલિત ઝેરોક્ષની કામગીરીમાં વ્યાપક ગેરરીતી અંગે સત્તાધારી પક્ષના સદસ્યો દ્વારા કારોબારી તેમજ સામાન્ય સભામાં અનેક રજૂઆતો કરવામાં આવી છે તો સાથે સાથે ટેન્ડર પ્રક્રિયા કર્યા વગર કોન્ટ્રાક્ટ પધ્ધતિથી ઝેરોક્ષની કામગીરી આપી દેવામાં આવતા અધિકારીઓની પણ મિલીભગત હોવાને લઈ જીલ્લા પંચાયતને આર્થિક નુકશાન થતું હોવાને લઈને કારોબારીમાં પણ આ મુદ્દો ઉછળવા પામ્યો હતો અને સોમવાર સુધીમાં યોગ્ય પગલા ભરવાનું સૂચન સભ્યો દ્વારા કરવામાં આવ્યું હતું તેમ છતાં અધિકારીઓ દ્વારા કોઈ જ કાર્યવાહિ ન કરવામાં આવતા આજે વિવિધ શાખાના ચેરમેનો એકત્ર થઈ ઝેરોક્ષને તાળાબંધી કરી દેતા ભારે હોબાળો મચી જવા પામ્યો છે તો સાથે સાથે કોન્ટ્રાક્ટર વિરૂધ્ધ કાર્યવાહિ નહી કરવામાં આવે તો ઉગ્ર આંદોલન કરવાની ચીમકી પણ સત્તાધિશોએ ઉચ્ચારી હતી.